Vrouekrieketwêreldbeker 1973

Die **Vrouekrieketwêreldbeker 1973** (Engels: *1973 Women’s Cricket World Cup*) is van 20 Junie tot 28 Julie 1973 in Engeland en Wallis beslis. Dit was die eerste vrouekrieketwêreldbekertoernooi van die vierjaarlikse krieketwêreldkampioenskap in internasionale eendagkrieket (EDI) wat deur die destydse Internasionale Vrouekrieketraad (IVKR) aangebied is. Die vrouekrieketwêreldbekertoernooi is bedink deur die Engelse sakeman Jack Hayward, wie £40&nbsp;000 van die koste betaal het. Die Vrouekrieketwêreldbeker 1973 is interessant genoeg twee jaar vroeër as die eerste Manskrieketwêreldbeker 1975 aangebied.

Sewe nasionale vrouekrieketspanne het aan die Vrouekrieketwêreldbeker 1973 deelgeneem: Australië, Engeland, Internasionale IX, Jamaika, Jong Engeland, Nieu-Seeland en Trinidad en Tobago. Tydens die Vrouekrieketwêreldbeker 1973 is 21 wedstryde in ’n rondomtalie gespeel. Die spanne is in en groep geplaas, waarin elke span een keer teen al die ander spanne in die groep gespeel het, dus het elke span ses groepwedstryde gespeel. Die span met die meeste tabelpunte het die toernooi gewen. Elke wedstryd het uit 60 boulbeurte per span bestaan. Engeland het die groep eerste afgesluit met 20 punte van hul ses wedstryde, waaronder vyf oorwinnings en een nederlaag, terwyl Australië met 17 punte van vier oorwinnings die tweede plek beklee het. Suid-Afrika kon nie aan die vrouekrieketwêreldbeker deelneem nie as gevolg van ’n sportboikot teen dié land weens sy voortgesette apartheidsbeleid.

Die laaste groepwedstryd wat op 28 Julie op Edgbaston beslis is, is oorheers deur ’n honderdtal deur die Engelse Enid Bakewell, wie 118 lopies tot Engeland se telling van 279/3 in hul 60 kolfbeurte bygedra het, waarna hul kaptein Rachael Heyhoe Flint 64 lopies aangeteken het. Australië is deur die Engelse boulwerk op 187/9 beperk, heelwat minder as die teiken. Die beker is oorhandig deur prinses Anne en die seëvierende Engelse span is deur die destydse eerste minister Edward Heath by 10 Downing Street verwelkom.

## Deelnemers 
Die volgende ses spanne het aan die Vrouekrieketwêreldbeker 1973 deelgeneem: Australië, Engeland (gasvroue), Jamaika, Nieu-Seeland en Trinidad en Tobago het as volle lede van die Internasionale Vrouekrieketraad (IVKR) regstreeks vir die Vrouekrieketwêreldbeker 1973 gekwalifiseer. Die Internasionale XI en Jong Engeland is uitgenooi om die oorblywende twee plekke te vul. Jamaika en Trinidad en Tobago het een jaar later deel van Wes-Indië geword.

duimnael|400px|Spanne wat aan die Vrouekrieketwêreldbeker 1973 deelgeneem het.

## Stadions 
Die eerste vrouekrieketwêreldbeker is op 21 krieketstadions dwarsdeur die land gespeel. Altesaam 21 wedstryde is tydens die Vrouekrieketwêreldbeker 1973 gespeel, elkeen op ’n ander krieketstadion.

## Formaat 
Die Vrouekrieketwêreldbeker 1973 is oor 39 dae tussen sewe verskillende spanne oor 21 wedstryde beslis. Dit het op 20 Junie 1973 op die Kew Krieketklub in Londen met die openingswedstryd tussen Jamaika en Nieu-Seeland begin. Die toernooi het geëindig op 28 Julie op Edgbaston in Birmingham met die laaste en beslissende wedstryd tussen Engeland en Australië, waartydens Engeland die Vrouekrieketwêreldbekertrofee ingepalm het.

### Kalender 
Die volgende tabel dui die Vrouekrieketwêreldbeker 1973 se daaglikse program aan. ’n Pers blokkie dui op wedstryde tydens die rondomtalie.

### Rondomtalie 
Die Vrouekrieketwêreldbeker 1973 is deur sewe nasionale vrouekrieketspanne beslis. Daar is geen kwalifisering gehou om die deelnemende spanne te bepaal nie, die deelnemende spanne is egter deur die Internasionale Vrouekrieketraad genooi. Vir die rondomtalie is die sewe deelnemende spanne in een enkele groep geplaas; elke span het een wedstryd teen elk van die ander spanne in dieselfde groep gespeel, dus het elke span ses wedstryde in die rondomtalie gespeel. Vier punte is vir ’n oorwinning toegeken, een punt vir ’n gelykop of onbesliste wedstryd en geen punte vir ’n nederlaag: spanne wat met dieselfde aantal punte geëindig het, is volgens lopietempo gerangskik. Die span wat in die rondomtalie die meeste wedstrydpunte versamel het, het die toernooi en daarmee die Vrouekrieketwêreldbekertrofee gewen.

## Rondomtalie 

## Statistiek 
### Finale puntestand 
Hierdie tabel toon die finale puntestand van al sewe deelnemende nasionale vrouekrieketspanne in die Vrouekrieketwêreldbeker 1973.

duimnael|400px|Uitslag van die Vrouekrieketwêreldbeker 1973:

### Meeste lopies en paaltjies 
| Meeste paaltjies geneem:

|}

## Sien ook 
## Verwysings 
## Eksterne skakels 
*  *1973 Women’s Cricket World Cup*
*  Amptelike webtuiste van die Internasionale Krieketraad